**NOTĂ DE FUNDAMENTARE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Secţiunea 1***  ***Titlul proiectului de act normativ***  Ordonanță de urgenţă  pentru suspendarea aplicării unor dispoziţii și prelungirea unui termen prevăzut de Ordonanţa de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, precum și pentru modificarea şi completarea Ordonanţei de urgenţă a Guvernului nr. 64/2007 privind datoria publică | | | | | | | | | |
| ***Secţiunea a 2-a***  ***Motivul emiterii actului normativ***  Promovarea acestui act normativ este determinată în principal de:   * întârzierile producătorilor și distribuitorilor în pregătirea prototipurilor de aparate de marcat electronice fiscale cu jurnal electronic și implicit de întârzierile în depunerea acestora împreună cu documentația aferentă pentru avizare tehnică la Institutul Național de Cercetare Dezvoltare în Informatică, * procesele de implementare a noilor aparate de marcat, ulterioare avizării tehnice a prototipurilor, respectiv autorizarea distribuitorilor, producția noilor modele de aparate de marcat, aprovizionarea distribuitorilor, achiziția aparatelor de marcat și fiscalizarea acestora, care sunt consumatoare de timp și care fac imposibilă punerea pe piață a aparatelor de marcat până la termenele prevăzute de lege pentru dotarea operatorilor economici, * imposibilitatea operatorilor economici de a se dota cu aparate de marcat noi până la data de 1 iunie, respectiv 1 august, * Situația extraordinară este justificată de pericolul afectării grave a activității economice a operatorilor economici, în condițiile în care prevederea legală în vigoare le interzice începând cu 1 iunie, respectiv 1 august, să utilizeze actualele case de marcat, iar aceștia nu au posibilitatea, din motive care nu le sunt imputabile, de a se dota cu noile aparate de marcat electronice fiscale cu jurnal electronic, riscând în plus și sancțiuni drastice, * asigurării diversificării canalelor de distribuție și flexibilizării procesului de vânzare a titlurilor de stat emise de Ministerul Finanțelor Publice pentru populație prin intermediul unor entități care au infrastructura și rețea de acoperire la nivel național, inclusiv în mediul rural. | | | | | | | | | |
| 1. Descrierea situaţiei actuale | A. Regimul utilizării aparatelor de marcat electronice fiscale este reglementat în prezent de prevederile Ordonanţei de urgenţă a Guvernului nr.28/1999 privind obligaţia operatorilor economici de a utiliza aparate de marcat electronice fiscale, republicată, cu modificările şi completările ulterioare şi de Normele metodologice pentru aplicarea Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, aprobate prin Hotărârea Guvernului nr.479/2003, republicată, cu modificările ulterioare.  Ordonanţa de urgenţă a Guvernului nr. 91/2014 pentru modificarea şi completarea Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, este actul normativ prin care au fost realizate ultimele modificări substanțiale ale actului normativ de bază și care vizează, în principal, înlocuirea etapizată a aparatelor de marcat electronice fiscale dotate cu role jurnal pe suport de hârtie cu cele echipate cu jurnal electronic, astfel încât utilizatorii să poată achiziționa treptat noile aparate, fără perturbarea activității comerciale și fără pierderi financiare, iar importatorii și distribuitorii de aparate de marcat să aibă la dispoziție un interval de timp suficient pentru a-și lichida stocurile de modele vechi și pentru a obține avizul tehnic favorabil și autorizația de distribuție pentru noile modele.  De asemenea, prin dispozițiile Ordonanței de urgență a Guvernului nr. 91/2014 s-au instituit o serie de termene și instituții responsabile, pentru implementarea noilor aparate de marcat electronice fiscale dotate cu jurnal electronic, precum și pentru elaborarea legislației subsecvente, termene care au fost prorogate succesiv prin Ordonanța Guvernului nr.17/2015 privind reglementarea unor măsuri fiscal-bugetare și modificarea și completarea unor acte normative, Ordonanța de urgență a Guvernului nr. 57/2015 privind salarizarea personalului plătit din fonduri publice în anul 2016, prorogarea unor termene, precum și unele măsuri fiscal-bugetare, Ordonanța de urgență a Guvernului nr.98/2016 pentru prorogarea unor termene, instituirea unor noi termene, privind unele măsuri pentru finalizarea activităţilor cuprinse în contractele încheiate în cadrul Acordului de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului privind reforma sistemului judiciar, semnat la Bucureşti la 27 ianuarie 2006, ratificat prin Legea nr. 205/2006, precum şi pentru modificarea şi completarea unor acte normative și respectiv Ordonanţa Guvernului nr. 20/2017 pentru reglementarea unor măsuri fiscal-bugetare şi modificarea şi prorogarea unor termene, în prezent acestea fiind :   * începând cu data de 1 august 2018, se interzice comercializarea aparatelor de marcat electronice fiscale cu rolă jurnal (de generație veche); * începând cu data de 1 iunie 2018, operatorii economici care au calitatea de contribuabili mari şi mijlocii, potrivit dispoziţiilor legale, au obligația de a utiliza numai case de marcat cu jurnal electronic; * începând cu data de 1 august 2018, operatorii economici care au calitatea de contribuabili mici, potrivit dispoziţiilor legale, au obligația de a utiliza numai case de marcat cu jurnal electronic.   Totodată, în vederea corelării termenelor din Ordonanţa de urgenţă a Guvernului nr. 91/2014 cu cele prevăzute de Ordonanţa de urgenţă nr. 28/1999, prin Ordonanţa Guvernului nr. 20/2017 a fost modificată şi Ordonanţa Guvernului nr. 28/1999, republicată, cu modificările şi completările ulterioare, astfel:   * a fost precizat termenul limită până la care își mențin valabilitatea avizele/autorizațiile privind distribuția aparatelor de marcat electronice fiscale dotate cu rolă jurnal, în speță data de 31 iulie 2018 ; * au fost prevăzute sancțiuni contravenționale pentru: * comercializarea, începând cu data de 1 august 2018, de către distribuitorii autorizaţi sau de către unităţile din reţeaua acestora acreditate pentru comercializare, a aparatelor de marcat vechi, * nerespectarea de către utilizatorii aparatelor de marcat electronice fiscale a termenelor prevăzute de lege, de a utiliza numai aparate de marcat electronice fiscale cu jurnal electronic .   Legislația în vigoare prevede sancțiuni drastice pentru nerespectarea obligației de dotare cu aparate de marcat electronice fiscale cu jurnal electronic (amendă, confiscarea sumelor nejustificate, suspendarea activității) iar fapta reprezintă un criteriu important pentru analiza de risc efectuată de Agenția Națională de Administrare Fiscală.  Menționăm că, în prezent, legislația primară, secundară, şi respectiv cea terțiară, necesară implementării noilor aparate de marcat electronice fiscale dotate cu jurnal electronic a fost finalizată, iar procesul de avizare tehnică a prototipurilor și documentațiilor depuse de un număr relativ redus de producători/distribuitori, este în plină desfășurare.  La data de 27.04.2018 la ICI București au fost depuse un număr de 23 prototipuri, de către un număr de 15 producători/distribuitori.  La această dată procesul de testare și avizare efectivă a prototipurilor depuse la ICI București nu a fost finalizat, emiterea primelor avize tehnice fiind preconizată a se realiza în cursul lunii mai.  După emiterea de către ICI București a avizelor tehnice favorabile, trebuie parcurse alte etape obligatorii, consumatoare de timp, după cum urmează:   * autorizarea distribuitorilor de către Ministerul Finanțelor Publice; * producția noilor modele de aparate de marcat; * aprovizionarea distribuitorilor; * achiziția aparatelor de marcat de către utilizatori; * fiscalizarea unui număr foarte mare de aparate de marcat . Se estimează că este necesară înlocuirea a cca 800.000 de aparate distribuite pe categorii de operatori economici astfel: * contribuabili mari și mijlocii – cca 100.000 aparate de marcat - termen 1 iunie; * contribuabili mici - cca 700.000 aparate de marcat-termen 1 august.   În acest context, se constată faptul că operatorii economici sunt în imposibilitatea de a respecta obligația de dotare cu aparate de marcat electronice fiscale cu jurnal electronic la termenele prevăzute de lege ( 1 iunie, respectiv 1 august 2018), iar interzicerea comercializării aparatelor vechi, de la 1 august 2018, va face imposibilă dotarea cu astfel de aparate a operatorilor economici care deschid noi afaceri sau puncte de lucru.  Aceste consecințe afectează grav activitatea operatorilor economici, care riscă sancțiuni drastice (amendă, confiscarea sumelor nejustificate și suspendarea activității), fără ca nerespectarea obligației de dotare cu aparate de marcat să le fie imputabilă.  **B.** În conformitate cu prevederile Ordonanţei de urgenţă a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările și completările ulterioare (numită în continuare OUG nr. 64/2007), Ministerul Finanţelor Publice este singurul administrator al datoriei publice guvernamentale și este autorizat sa contracteze împrumuturi pentru finanţarea deficitului şi refinanţarea datoriei publice guvernamentale.  În cadrul acțiunilor pentru lărgirea bazei de investitori pe piața internă, dar și pentru dezvoltarea nivelului de educație financiară a populației, începând cu anul 2015 Ministerul Finanțelor Publice a reintrodus în cadrul instrumentelor de datorie publică și emisiunile de titluri de stat pentru populație.  Până în prezent emisiunile au fost derulate în cadrul programului FIDELIS prin mecanismul Bursei de Valori București (BVB), iar subscrierile s-au efectuat prin intermediul unui grup de bănci selectate:BRD Groupe Societe Generale SA, Banca Comercială Română SA, Banca Transilvania/BT Capital Partners și Raiffeisen Bank SA.În cadrul acestui program au fost efectuate două emisiuni cu maturități de 2 ani și dobândă de 2,15% pe an, prima emisiune în anul 2015 cu o valoare totală adjudecată de 64,99 mil. lei, urmată de a doua emisiune în luna iunie 2016, numită “Centenar”, cu o valoare totală adjudecată de 735,26 mil. lei.  In anul 2018, pe lângă alte instrumente de datorie publica, Ministerul Finanțelor Publice intenționează emiterea pe baze continue a unui volum indicativ anual de 4 miliarde lei prin emisiuni de titluri de stat destinate populației. Pentru atingerea acestui obiectiv este necesara extinderea canalelor de distribuție, astfel încât să fie asigurat accesul cât mai larg al populației la aceste instrumente de datorie, inclusiv din mediul rural. În acest sens, se are în vedere lansarea Programului Tezaur – ediția Centenar prin utilizarea atât a rețelei proprii de unități operative ale Trezoreriei Statului, cât și a altor entități care au capacitatea și infrastructura necesară în vederea vânzării titlurilor de stat către populație pe întreg teritoriul țării.  Cadrul legal care reglementează emiterea titlurilor de stat destinate populației, prin intermediul unităților operative ale Trezoreriei Statului, în cadrul Programului Tezaur este aprobat la nivelul Ministerului Finanțelor Publice conform Ordinului ministrului finanțelor publice nr. 3139/2017, cu modificările și completările ulterioare, publicat în Monitorul Oficial nr. 974/07.12.2017, Partea I.  **C.** Prevederile actuale ale OUG nr. 64/2017 stipulează că Ministerul Finanțelor Publice este singurul administrator al datoriei publice guvernamentale. În vederea exercitării acestui rol, Ministerul Finanțelor Publice trebuie să aibă deplină flexibilitate atât în ceea ce privește alegerea tipului de instrument de datorie publică, cât și în identificarea celui mai potrivit moment de atragere a resurselor financiare prin monitorizarea constantă a evoluțiilor din piață, în scopul îndeplinirii obiectivelor din Strategia de administrare a datoriei publice guvernamentale pe termen mediu, de asigurarea necesarului de finanţare al administraţiei publice centrale şi a obligaţiilor de plată, pe fondul minimizării costurilor pe termen mediu şi lung, precum și de limitarea riscurilor financiare asociate portofoliului datoriei publice guvernamentale. | | | | | | | | |
| 2. Schimbări preconizate | **A**. Având în vedere faptul că   * la această dată, se înregistrează un decalaj de aproximativ 3 luni față de calendarul prevăzut de lege pentru implementarea aparatelor de marcat electronice fiscale cu jurnal electronic, * operatorii economici care au obligația să se doteze cu aparate de marcat electronice fiscale cu jurnal electronic la termenele prevăzute de lege ( 1 iunie, respectiv 1 august 2018) riscă sancțiuni drastice pentru nerespectarea obligației, fără ca fapta să le fie imputabilă, la această dată noile aparate nefiind disponibile pe piață,   se impune adoptarea unor măsuri, astfel încât, operatorii economici care nu au reușit să se doteze cu noile aparate de marcat, să poată utiliza aparatele pe care le au deja în dotare, sau chiar să poată cumpăra aparate vechi dacă este cazul, iar sancțiunile să nu poată fi aplicate în această perioadă, după cum urmează:   * Se amână aplicarea sancțiunii prevăzută la art. 11 alin.(1) lit. f)[[1]](#footnote-1) din Ordonanţa de urgenţă a Guvernului nr. 28/1999, până la data de 1 septembrie 2018 în cazul operatorilor economici care au calitatea de contribuabili mari sau mijlocii, respectiv până la data de 1 noiembrie 2018 în cazul operatorilor economici care au calitatea de contribuabili mici.   După expirarea acestor intervale, sancțiunea poate fi aplicată doar pentru faptele săvârșite începând cu data de 1 septembrie 2018, respectiv 1 noiembrie 2018, după caz.  Măsura are în vedere amânarea cu trei luni a aplicării sancțiunii prevăzută de lege pentru nedotarea cu noile aparate de marcat ( raportat la termenele obligatorii de dotare în vigoare la această data), pentru a permite operatorilor economici să achiziționeze, fiscalizeze și să testeze aparatele de marcat cu jurnal electronic.   * Se amână aplicarea sancțiunii prevăzută la art. 11 alin. (1) lit.h)[[2]](#footnote-2) din Ordonanţa de urgenţă a Guvernului nr. 28/1999 până la data de 1 noiembrie 2018.   După expirarea acestui interval, sancțiunea poate fi aplicată doar pentru faptele săvârșite începând cu data de 1 noiembrie 2018.  Măsura are în vedere amânarea aplicării cu trei luni ( termenul în vigoare este 1 august 2018) a sancțiunii prevăzută de lege pentru comercializarea de către distribuitorii autorizaţi sau de către unităţile din reţeaua acestora acreditate pentru comercializare, a aparatelor de marcat electronice fiscale cu rolă jurnal ( aparate vechi), astfel încât, dacă va fi cazul, operatorii economici care deschid noi afaceri sau puncte de lucru, să poată achiziționa totuși un aparat de marcat, în caz contrar aceștia riscând blocarea activității.   * Se prelungește cu trei luni, până la data de 31 octombrie 2018 termenul limită până la care își mențin valabilitatea avizele/autorizațiile privind distribuția aparatelor de marcat electronice fiscale dotate cu rolă jurnal ( termenul în vigoare este 31 iulie 2018).   Măsura are în vedere să asigure distribuitorilor autorizați în prezent, posibilitatea de a aplica pentru prelungirea valabilității avizelor/autorizațiilor și este corelată cu amânarea aplicării sancțiunii prevăzută de lege pentru comercializarea aparatelor de marcat vechi.  În această perioadă de grație de 3 luni, organele de control urmează să realizeze acțiuni cu caracter preventiv și de îndrumare, în baza art. 151 alin.(4) din Legea nr.207/2015 privind Codul de procedură fiscală.  **B.** Modificările legislative propuse a fi aduse OUG nr. 64/2007 prin prezentul proiect de Ordonanță de urgență sunt prezentate în continuare:   1. Se autorizează Compania Naţională Poşta Română S.A să intermedieze vânzarea, colectarea subscrierilor şi efectuarea plăţilor aferente emisiunilor de titluri de stat destinate populaţiei. Mecanismul de derulare și fluxurile aferente acestor activități vor fi prevăzute prin norme aprobate prin ordin comun al ministrului finanţelor publice şi al ministrului comunicaţiilor.   De asemenea, sunt incluse prevederi privind obligativitatea Companiei Naționale Poșta Română de a vira în contul Ministerului Finanțelor Publice sumele rezultate din vânzarea titlurilor de stat în termen de cel mult de 2 zile lucrătoare de la data încasării sumelor aferente subscrierii. Eventuale sume în plus care sunt virate eronat vor fi restituite la solicitarea Companiei Naționale Poșta Română, întreaga răspundere pentru sumele solicitate revenindu-i acesteia din urmă. Indiferent dacă persoanele fizice aleg să subscrie atât prin intermediul unităților operative ale Trezoreriei Statului, cât și prin alte entități, de exemplu Compania Națională Poșta Română, suma maximă care poate fi subscrisă de către o persoană fizică la un moment nu poate depăşi suma maximăcare va fi comunicată de Ministerul Finanțelor Publice prin prospectul de emisiune.   1. C.N. „Poșta Româna” S.A. a fost desemnată încă din anul 2009, ca urmare a mai multor proceduri de selecție de-a lungul timpului, în calitate de furnizor de serviciu universal în domeniul serviciilor poștale.Un criteriu decisiv în acest sens l-a constituit faptul ca C.N. „Poșta Română” S.A. deținea cel mai mare grad de acoperire la nivel național, asigurând și un anumit grad de densitate a punctelor de acces, fiind astfel în măsură să îndeplinească cerințele legate de furnizarea serviciilor din sfera serviciului universal pentru toți cetățenii României.   În această calitate, C.N. „Poșta Română” S.A. pe lângă alte obligații legate de cerințele de calitate a serviciilor, de densitatea punctelor de acces deservite de personal și de programul de lucru aferent acestora, are și obligația de a lua toate măsurile necesare pentru asigurarea securității poștale, în special în ceea ce privește:  a) securitatea rețelei poștale publice;  b) securitatea instalațiilor poștale;  c) securitatea personalului;  d) securitatea și integritatea trimiterilor poştale;  și de a asigura confidențialitatea operațiunilor desfășurate la punctele de acces deservite de personal.  Totodata, de peste 150 ani, C.N. „Poșta Română” S.A. asigură pe întreg teritoriul național în condiții de calitate, prestarea de diverse servicii, nu numai poștale, și anume:  a) distribuirea drepturilor de asigurări sociale și a altor drepturi cum ar fi ajutorul de șomaj, alocațiile;  b) colectarea numerarului, încasarea ratelor de credite, achitarea de împrumuturi bancare, plata facturilor, colectarea taxelor;  c) servicii de transferuri de bani prin platformele diverșilor parteneri și activitate de Broker de asigurări etc.  În concluzie, C.N. „Poșta Română” S.A. prin cele peste 5.500 puncte de acces deservite de personal de care dispune în prezent (din care peste 86% sunt organizate în mediul rural), asigură acoperirea întregului teritoriu al țării, inclusiv în zone rurale slab populate sau aflate în condiţii excepţionale din punct de vedere geografic, cu prestarea serviciilor poștale și non-poștale și poate asigura îndeplinirea cerințelor legate de efectuarea în condiții de securitate, siguranță și cu profesionalism prevederile Ordinului nr. 3139/2017 din 4 decembrie 2017 privind aprobarea emiterii titlurilor de stat destinate populaţiei, prin intermediul unităţilor operative ale Trezoreriei Statului.  Menționăm că și alte state ale Uniunii Europene distribuie titlurile de stat pentru populație prin intermediul rețelei oficiilor poștale, cum este de exemplu cazul Ungariei, persoanele fizice având posibilitatea cumpărării titlurilor de stat prin intermediul celor aprox. 2800 oficii poștale.   1. În același timp, băncile care își exprimă interesul și care au capacitatea și experiența necesară pot participa la procesul de vânzare a titlurilor de stat destinate populației.   Astfel, Ministerul Finanțelor Publice urmează să identifice potențialul interes şi să analizeze oportunitatea extinderii canalelor de distribuţie ale titlurilor de stat pentru populaţie şi prin intermediul altor entități, care au capacitatea şi experienţa necesară, şi care îndeplinesc cerinţele legate de asigurarea unui grad de acoperire corespunzător pe teritoriul României, inclusiv în mediul rural, şi cele privind securitatea tranzacţiilor şi a documentelor, precum şi a confidenţialităţii operaţiunilor derulate, cu respectarea etapelor necesare a fi parcurse în procesul de subscriere şi efectuare la scadenţă a obligaţiilor de plată către investitorii persoane fizice. Menționăm că din punct de vedere al reglementărilor în domeniul achizițiilor publice, aceste servicii sunt exceptate de la aplicarea procedurilor de achiziție publică, fiind încadrate ca servicii financiare, Ministerul Finanțelor Publice urmând aplicarea unei proceduri de selecție proprie.   1. În ceea ce privește operațiunile de plată la scadență a sumelor reprezentând dobânzi și/sau principal pentru investitorii care au subscris prin intermediul Companiei Naționale Poșta Română SA, Ministerul Finanțelor Publice va asigura transferul sumelor solicitate în contul deschis la dispoziția acesteia la Trezoreria Statului, la momentul transferului fiind considerate îndeplinite obligațiile statului din perspectiva onorării serviciului datoriei publice guvernamentale. 2. Pentru serviciile furnizate de Compania Națională Poșta Română și alte instituții financiare interesate, legate de activitatea de vânzare a titlurilor de stat pentru populație și pentru efectuarea la scadență a plăților de dobânzi și principal, Ministerul Finanțelor Publice va plăti, în termen de 30 zile de la primirea facturii, un comision de 0,1% aplicat la valoarea fiecărei emisiuni și respectiv de 0,1% aplicat la valoarea operațiunilor de plată efectuate. Menționăm că nivelul acestor comisioane se situează la nivelul celor plătite de către Ministerul Finanțelor Publice pentru servicii similare terțelor entități care au intermediat emisiuni anterioare de titluri de stat pentru populație. 3. Introducerea de completări prin care Ministerul Finanțelor Publice, în calitate de unic administrator al datoriei publice guvernamentale, are flexibilitatea necesară în alegerea instrumentelor de datorie publică guvernamentală și a momentului de atragere a resurselor financiare, în vederea finanțării deficitului bugetar și refinanțării datoriei publice. 4. Introducerea unei completari referitoare la destinatia specială a sumelor aferente operațiunilor de vânzare și de plată a titlurilor de stat care nu sunt supuse executării silite prin poprire, în sensul art. 781 alin. (5) lit. a) din Legea nr. 134/2010 privind Codul de procedură civilă, republicată, cu modificările ulterioare.   Considerăm că aspectele prezentate mai sus vizează interesul public și constituie situații de urgență și extraordinare a căror reglementare nu poate fi amânată, impunând adoptarea de măsuri imediate pe calea ordonanței. | | | | | | | | |
| 3. Alte informaţii | Nu este cazul. | | | | | | | | |
| ***Secţiunea a 3-a***  ***Impactul socioeconomic al proiectului de act normativ*** | | | | | | | | | |
| 1. Impactul macroeconomic | | | Proiectul de act normativ nu se referă la acest subiect. | | | | | | |
| 11. Impactul asupra mediului concurenţial şi domeniului ajutoarelor de stat | | | Proiectul de act normativ nu se referă la acest subiect.  Modificările propuse urmăresc diversificarea canelelor de distribuție a titlurilor de stat pentru populație și flexibilizarea capacității MFP în calitate de unic administrator al datoriei publice guvernamentale de a alege instrumentele de datorie publică guvernamentală și a momentului de atragere a resurselor financiare potrivit obiectivelor sale strategice în domeniu. | | | | | | |
| 2. Impactul asupra mediului de afaceri | | | Impactul este pozitiv întrucât se evită sancționarea operatorilor economici care au obligația să utilizeze aparate de marcat cu jurnal electronic de la 1 iunie, respectiv 1 august, făcând totodată posibilă dotarea cu aparate de marcat vechi în cazul operatorilor economici care își deschid noi afaceri sau puncte de lucru.  Impactul asupra mediului de afaceri este indirect, dar pozitiv ca urmare a eficientizării procedurilor administrative ale instituțiilor publice implicate în aplicarea politicii naționale în domeniul datoriei publice guvernamentale. | | | | | | |
| 21. Impactul asupra sarcinilor administrative | | | Proiectul de act normativ nu se referă la acest subiect. | | | | | | |
| 22. Impactul asupra întreprinderilor mici și mijlocii | | | Raportul testului IMM se avizează de către Grupul pentru evaluarea impactului economic al actelor normative asupra întreprinderilor mici şi mijlocii (GEIEAN) | | | | | | |
| 3. Impactul social | | | Proiectul de act normativ nu se referă la acest subiect. | | | | | | |
| 4. Impactul asupra mediului | | | Proiectul de act normativ nu se referă la acest subiect. | | | | | | |
| 5. Alte informaţii | | | Proiectul de act normativ nu se referă la acest subiect. | | | | | | |
| ***Secţiunea a 4-a***  ***Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)*** | | | | | | | | | |
| * mii lei – | | | | | | | | | |
| Indicatori | | Anul curent | | | Următorii 4 ani | | | | Media pe 5 ani |
| 1 | | 2 | | | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:  a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit  c) bugetul asigurărilor sociale de stat:  (i) contribuţii de asigurări | |  | | |  |  |  |  |  |
| 2. Modificări ale cheltuielilor bugetare, plus/minus, din care:  a) buget de stat, din acesta:  (i) cheltuieli de personal  (ii) bunuri şi servicii  b) bugete locale  (i) cheltuieli de personal  (ii) bunuri şi servicii  c) bugetul asigurărilor sociale de stat:  (i) cheltuieli de personal  (ii) bunuri şi servicii | |  | | |  |  |  |  |  |
| 3. Impact financiar, plus/minus, din care:  a) buget de stat  b) bugete locale | |  | | |  |  |  |  |  |
| 4. Propuneri pentru acoperirea creşterii cheltuielilor bugetare | |  | | |  |  |  |  |  |
| 5. Propuneri pentru a compensa reducerea veniturilor bugetare | |  | | |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare | |  | | | | | | | |
| 7. Alte informaţii | |  | | | | | | | |
| ***Secţiunea a 5-a***  ***Efectele proiectului de act normativ asupra legislaţiei în vigoare*** | | | | | | | | | |
| 1. Măsuri normative necesare pentru aplicarea prevederilor proiectului de act normativ :  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ  b) acte normative ce urmează a fi elaborate în vederea implementării noilor dispoziţii. | | | | 1. Ordonanţa de urgenţă a Guvernului nr.28/1999 privind obligaţia operatorilor economici de a utiliza aparate de marcat electronice fiscale, republicată, cu modificările şi completările ulterioare.   Se modifică prevederile OUG nr. 64/2007. | | | | | |
| 11. Compatibilitatea proiectului de act normativ cu legislaţia în domeniul achiziţiilor publice:  a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;  b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante. | | | | Proiectul de act normativ nu se referă la acest subiect. | | | | | |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | | | | Proiectul de act normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | | | | Proiectul de act normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | | | | Proiectul de act normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | | | | Proiectul de act normativ nu se referă la acest subiect. | | | | | |
| 6. Alte informaţii | | | | - | | | | | |
| ***Secţiunea a 6-a***  ***Consultările efectuate în vederea elaborării actului normativ*** | | | | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | | | | Termenul de 3 luni pentru care se propune suspendarea aplicării unor dispoziții legale cuprinse în Ordonanţa de urgenţă a Guvernului nr.28/1999 privind obligaţia operatorilor economici de a utiliza aparate de marcat electronice fiscale, a fost stabilit avându-se în vedere stadiul avizării tehnice care se desfășoară la ICI București, precum și propunerile transmise Ministerului Finanțelor Publice de Asociația Marilor Rețele Comerciale din România precum și de alți operatori economici care au calitatea de mari contribuabili.  În vederea asigurării unui mediu concurențial, în cadrul întâlnirilor de monitorizare a stadiului implementării aparatelor de marcat cu jurnal electronic, organizate de Ministerul Finanțelor Publice cu distribuitori/producători de aparate de marcat și ICI București, s-a luat decizia ca ICI București să elibereze primele avize tehnice doar în momentul în care cel puțin 5 operatori economici diferiți au parcurs procedura de avizare, iar prototipurile îndeplinesc toate condițiile tehnice prevăzute de lege.  Ulterior, în situația în care acești operatori economici aplică concomitent pentru autorizația de distribuție, Ministerul Finanțelor Publice va proceda în mod similar și va elibera în același timp autorizațiile de distribuție pentru toți operatorii economici care îndeplinesc condițiile prevăzute de lege. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | | | | Proiectul de act normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedurile de consultare a structurilor asociative ale autorităţilor administraţiei publice locale la elaborarea proiectelor de acte normative | | | | Proiectul de act normativ nu se referă la acest subiect. | | | | | |
| 4. Consultările desfăşurate în cadrul consiliilor interministeriale, în conformitate  cu prevederile Hotărârii Guvernului nr. 750/2005 privind constituirea consiliilor interministeriale permanente | | | | Proiectul de act normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | | | Proiectul de act normativ se avizează de către Consiliul Legislativ și Consiliul Economic și Social, precum Consiliul Concurenței. | | | | | |
| 6. Alte informaţii | | | | Proiectul de act normativ nu se referă la acest subiect. | | | | | |
| ***Secţiunea a 7-a***  ***Activităţi de informare publică privind elaborarea şi implementarea proiectului de act normativ*** | | | | | | | | | |
| 1. Informarea societăţii civile cu privire la necesitatea elaborării actului normativ | | | | Proiectul de act normativ a fost supus dezbaterii publice, potrivit dispoziţiilor Legii nr. 52/2003 privind transparenţa decizională în administraţia publică.  Au fost respectate prevederile legale privind consultarea publică pe pagina de internet a instituției inițiatoare. | | | | | |
| 2. Informarea societăţii civile cu privire la eventualul impact asupra mediului, în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | | Proiectul de act normativ nu se referă la acest subiect. | | | | | |
| 3. Alte informaţii | | | | Proiectul de act normativ nu se referă la acest subiect. | | | | | |

|  |  |
| --- | --- |
| ***Secţiunea a 8-a***  ***Măsuri de implementare*** | |
| 1. Măsurile de punere în aplicare a actului normativ de către autorităţile administraţiei publice centrale şi/sau locale - înfiinţarea unor noi organisme sau extinderea competențelor instituţiilor existente | Proiectul de act normativ nu se referă la acest subiect. |
| 2. Alte informaţii | Proiectul de act normativ nu se referă la acest subiect. |

Față de cele prezentate, a fost promovată prezenta Ordonanță de urgenţă a Guvernului pentru suspendarea aplicării unor dispoziţii și prelungirea unui termen prevăzut de Ordonanţa de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, precum și pentru modificarea şi completarea Ordonanţei de urgenţă a Guvernului nr. 64/2007 privind datoria publică .

**Ministrul finanțelor publice**

**Eugen Orlando TEODOROVICI**

**AVIZAT FAVORABIL**

**Ministrul Comunicațiilor și Societății Informaționale**

**Petru Bogdan COJOCARU**

**Ministrul Justiției**

**Tudorel TOADER**

1. Vizează sancționarea nerespectării de către utilizatorii aparatelor de marcat electronice fiscale a termenelor prevăzute de lege ( 1 iunie, respectiv 1 august 2018), pentru dotarea cu aparate de marcat electronice fiscale cu jurnal electronic [↑](#footnote-ref-1)
2. Vizează sancționarea comercializării, după data de 1 august 2018, de către distribuitorii autorizaţi sau de către unităţile din reţeaua acestora acreditate pentru comercializare, a aparatelor de marcat electronice fiscale cu rolă jurnal ( aparate vechi) [↑](#footnote-ref-2)